Girėnų koplyčia

Girėnų koplyčia – naujai pastatyta koplyčia Rietavo savivaldybėje, Rietavo seniūnijoje, Girėnų kaime, apie 12 km į pietus nuo Rietavo, 1,3 km į rytus nuo kelio . Medinė erdvi koplyčia iškilo 2020 m. Jos statytojas, fundatorius – girėniškis Benas Liutinskis.„Pastačiau koplyčią, ir mano siela rami“ laikrastisplunge.lt 

 Istorija 

Po Pirmojo pasaulinio  karo Girėnų dvare įkurta prieglauda, prižiūrima Nekaltojo Prasidėjimo vienuolių seserų. Koplyčią aptarnavo paskirtas nuolatinis kapelionas, kuriuo buvo kunigas Jonas Alsys. Po Antrojo pasaulinio  karo koplyčia (bažnyčia) uždaryta..

Šiuolaikinės koplyčios statytojas B. Liutinskis – Rietavo bažnyčios pastoracinės tarybos narys. Jis pamaldumo nuo vaikystės sėmėsi iš šeimos, nes jo bendravardis tėvas buvo Rietavo bažnyčios maršalka. Pastarasis kolūkio laikais pasirūpino, kad kaime „nepatogioje“ vietoje stovėjusi koplytėlė nebūtų sunaikinta buldozeriais, mat vietos valdžia ragino gyventojus ją nugriauti. Galiausiai sakralinis statinys buvo saugiai perkeltas į gretimą Stumbrių kaimą, kur vietos kapinėse tebestovi iki šiol. Senosios koplytėlės vietoje, privačioje žemėje, pastatyti koplyčią buvo sumanyta dar Atgimimo pradžioje. Šioje vietoje B. Liutinskio rūpesčiu tuomet buvo pastatyta kita koplytėlė, bet ji jau buvo pradėjusi nykti.Koplyčia – girėniškio dovana kaimui zemaiciolaikrastis.lt  Žemės sklypo savininkai Stankevičiai neprieštaravo naujoms statyboms. Maldininkams rinktis pradžioje buvo įrengta laikina pastogė iš medžio drožlių plokščių, dengtų plėvele. B. Liutinskis, gyventojams ir parapijos klebonui pritariant, ėmėsi koplyčios statybos. Nagingam meistrui, pensininkui, darbas užtruko trejetą metų, pats projektavo ir statė. Prisidėti darbu ar kitaip statant koplyčią siūlėsi ir kaimo žmonės, ir Girėnų bendruomenė, bet šis pagalbos tuomet atsisakęs.

Girėnų koplyčia buvo atidaryta 2020 m. gegužės 30 d. Rietavo parapijosRietavo Šv. arkangelo Mykolo parapija (dekanato inf.) klebonas Antanas Gutkauskas koplyčią pašventino, atlaikė šv. mišias, kaimui ta proga padovanodamas paveikslą su šventaisiais. Vienas iš garbių svečių, Rietavo Oginskių kultūros istorijos muziejaus direktorius Vytas Rutkauskas statytojui įteikė iš Italijos parvežtą relikviją.

 Galerija 

 Šaltiniai 

Kategorija:Rietavo savivaldybės koplyčios